钦定古今图书集成/明伦汇编/氏族典/第498卷 > 《苏州府志》 > 缪彤
## 钦定古今图书集成/明伦汇编/氏族典/第498卷 > 《苏州府志》 > 缪彤

按《后汉书缪彤传》：“彤字豫公，汝南召陵人。少孤，兄弟
四人皆同财产。及各娶妻，诸妇遂求分异，又数有斗
争之言。彤深怀愤叹，乃掩户自挝，弟及诸妇更为敦
睦之行。仕县为主簿。时县令被章见考，吏皆畏惧自
诬，而彤独证据其事，掠考苦毒，至乃体生虫蛆，传换
五狱，逾涉四年，令卒以自免。太守陇西梁湛召为决”
曹史。安帝初，湛病，卒官，彤送丧还陇西。始葬，会西羌
反叛，妻子悉避它郡，彤独不去，为起坟冢，关西咸称
传之。归乡里，辟公府，举尢异，迁中牟令，卒于官。